[pic] | KUMMISSJONI TAL-KOMUNITAJIET EWROPEJ | Brussell 16.11.2005 COM(2005) 582 finali KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW FTUĦ TA’ DELEGAZZJONI FIL-BELARUS KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW FTUĦ TA’ DELEGAZZJONI FIL-BELARUS 1. INTRODUZZJONI U MOTIVAZZJONI In-negozjati dwar Ftehim ta’ Sħubija u Kooperazzjoni (PCA) bejn l-Unjoni Ewropea u l-Belarus tlestew fl-1995. Mandankollu, il-konklużjoni u r-ratifika tal-PCA kif ukoll Ftehim Interim ġew iffriżati mill-1997 wara l-introduzzjoni ta’ sistema ta’ poter bla kontrolli u ekwilibriji demokratiċi, flimkien mat-trażżin ta’ media indipendenti, ta’ l-oppożizzjoni politika kif ukoll ta’ bażi ċivili ta’ soċjetà. Fil-konklużjonijiet tat-22-23 ta’ Novembru 2004, il-Kunsill ta' l-Affarijiet Ġenerali u r-Relazzjonijiet Esterni(GAERC) spjega l-istrateġija doppja tal-UE dwar il-Belarus: (i) restrizzjonijiet fuq kuntratti politiċi: Il-GAERC tenniet li l-kuntratti ministerjali bilaterali bejn l-UE u l-Belarus “ikunu stabbiliti biss permezz tal-Presidenza,lSG/HR, il-Kummissjoni u t-Troika”; (ii) rabtiet ma’ u għajnuna għas-soċjetà ċivili u għall-poplu tal-Belarus: “Il-programmi ta’ għajnuna tal-Komunità u ta’ l-Istati Membri jappoġġaw il-ħtiġijiet tal-popolazzjoni u d-demokratizzazzjoni, speċjalment permezz ta’ kooperazzjoni umanitarja, reġjonali u bejn pajjiż u iehor, u permezz ta’ proġetti li direttament jew indirettament jappoġġaw id-demokratizzazzjoni u l-forzi demokratiċi fil-Belarus”. Il-GAERC kompliet tenfasizza "li bħala ġara diretta ta’ l-Unjoni Ewropea, il-Belarus għandha l-opportunità li tkun imsieħba attiva ta’ l-UE fil-qafas tal-Politika Ewropea tal-Viċinat: Il-Kunsill isejjaħ lil President Lukashenko u l-gvern tiegħu biex ireġġgħu lura l-politika attwali u biex jibdew riformi demokratiċi fundamentali u ekonomiċi biex iġibu l-pajjiż iktar qrib tal-valuri komuni Ewropej.” Il-Politika Ewropea tal-Viċinat tkopri l-Belarus, imma bħalissa m’hemm l-ebda Pjan ta’ Azzjoni għal dan il-pajjiż. L-UE hi lesta li tkabbar ir-relazzjoni mal-Belarus kif l-awtoritajiet tal-Belarus juru b’mod ċar ir-rieda tagħhom li jirrispettaw il-valuri demokratiċi u l-istat tad-dritt. F’dan l-isfond, l-Istati Membri u l-Parlament Ewropew talbu l-Kummissjoni biex tiftaħ delegazzjoni f'Minsk bil-għan li ttejjeb il-preżenza ġenerali u l-viżibbiltà ta' l-Unjoni Ewropea fil-Belarus u biex “tikkomunika u turi l-benefiċċji ta’ l-ENP lill-popolazzjoni ġenerali tal-Belarus”, kif speċifikat fil-konklużjonijiet tal-GAERC tat-22-23 ta’ Novembru 2004. 2. FTUħ TA’ DELEGAZZJONI 2.1. Kriterji politiċi Ir-relazzjonijiet bejn l-UE u l-Belarus ipprogressaw meta l-UE għarfet l-indipendenza tal-Belarus fl-1991, imma bdew imorru lura ftit wara l-elezzjonijiet Presidenzjali ta' l-1994. Fl-1996 is-Sur Lukashenko irriforma l-kostituzzjoni u ffoka s-setgħat madwar il-President. Qam dubju dwar il-kundizzjonijiet demokratiċi, speċjalment minħabba l-bidla tal-parlament li kien ġie elett b’mod demokratiku ma’ assemblea nazzjonali li ġiet innominata mill-President, imma wkoll minħabba r-ripressjoni ta' l-oppożizzjoni u l-media, u l-indħil fil-ġudikatura. L-elezzjonijiet parlamentari fl-2000 u l-elezzjonijiet Presidenzjali f’Settembru ta’ l-2001 kienu meqjusa mill-Organizzazzjoni għas-Sigurtà u l-Kooperazzjoni fl-Ewropa - Uffiċċju għall-Istituzzjonijiet Demokratiċi u d-Drittijiet tal-Bniedem (OSCE-ODIHR) la bħala ħielsa u lanqas bħala ġusti. L-UE qablet ma din l-evalwazzjoni. L-elezzjonijiet parlamentari u r-referendum paralleli dwar bidla kostituzzjonali f’Ottubru ta’ l-2004 ma rnexxilhomx jilħqu standards internazzjonali għal elezzjonijiet demokratiċi. Bir-referendum il-President Lukanshenko rnexxielu jerġa’ joħroġ bħala kandidat fl-elezzjonijiet Presidenzjali li jmiss (2006). Is-sitwazzjoni fejn jidħlu d-drittijiet tal-bniedem u d-demokrazija fil-Belarus għadha kwistjoni serja u dan l-aħħar kompliet tmur għall-agħar. Fil-mixja għall-elezzjonijiet Presidenzjali ta' l-2006, l-awtoritajiet tal-Belarus komplew jissikkaw il-kontroll li għandhom fuq is-soċjetà ċivili u speċjalment fuq il-media, il-forzi ta’ l-oppożizzjoni u l-oranizzazzjonijiet non-governattivi (NGOs). Barra minn hekk, il-wasla ta’ għajnuna minn donaturi internazzjonali hi mxekkla ħafna. 2.2. Għotja ta' għajnuna Sat-tmiem ta’ l-2004, skond il-konklużjonijiet ta’ l-1997 tal-Kunsill ta’ l-UE dwar il-Belarus, l-għajnuna teknika tal-KE (bħal ma kienet l-għajnuna ta' l-Istati Membri) kienet limitata "għal proġetti umanitarji jew reġjonali jew għal dawk li jappoġġaw direttament il-proċess ta' demokratizzazzjoni". Bejn l-1991 u l-2005 kienu disponibbli ’il fuq minn €220 miljun speċifikament għal Belarus. Il-Konklużjonijiet tal-GAERC ta’ Novembru 2004 dwar il-Belarus talbu iktar involviment attiv mill UE bħala appoġġ għall-ħtiġijiet tal-popolazzjoni u għad-demokratizzazzjoni tal-Belarus. Stqarrew li l-Kummissjoni se tkompli miexja u ssaħħaħ il-isforzi tagħha fl-għajnuna lill-Belarus bil-għan li tilħaq l-isfidi li jirriżultaw mill-iżolazzjoni li l-Belarus poġġiet lilha nnifisha fiha. Skond il-Konklużjonijiet tal-GAERC ta’ Novembru 2004, il-Kummissjoni stabbiliet politika ta’ għajnuna doppja, minn naħa li żżid l-għajnuna għas-soċjetà ċivili u l-NGOs u min-naħa l-oħra, li tiffoka fuq azzjonijiet li jindirizzaw il-ħtiġijiet tal-popolazzjoni. Fil-proċess, ġie stabbilit qsim tax-xogħol pragmatiku u xieraq bejn l-istrumenti rilevanti tal-KE. L-għajnuna biex jiġiuappoġġati d-demokratizzazzjoni u l-forzi demokratiċi qed tiġi mwassla permezz tal-programm Inizjattiva Ewropea għad-Demokrazija u d-Drittijiet Umani ta’ l-UE (EIDHR) u l-istrument ta’ Kooperazzjoni Deċentralizzata, li m’għandhomx bżonn il-ftehim ta’ l-awtoritajiet tal-Belarus. L-għajnuna biex jiġu appoġġati l-ħtiġijiet tal-popolazzjoni, u b’hekk tiġi wkoll appoġġata b’mod indirett id-demokratizzazzjoni tal-Belarus, qed tiġi mwassla permezz tal-programm TACIS, li jeħtieġ l-approvazzjoni ta' l-awtoritajiet. L-attivitajiet tal-programm TACIS qed jiġu mwettqa bl-involviment sħiħ tas-soċjetà ċivili tal-Belarus. Attwalment, il-programmi ta’ għajnuna għall-Belarus qed jiġu mwettqa permezz tad-delegazzjoni tal-Kummissjoni f’Kiev, li hi akkreditata għall-Belarus, flimkien mal-Fergħa tat-TACIS f’Minsk, li għandha sehem fit-tmexxija ta’ l-għajnuna teknika. Id-delegazzjoni f'Kiev u l-Fergħa tat-TACIS f'Minsk ukoll għandhom sehem fit-tqassim ta’ l-informazzjoni dwar l-UE u l-Politika Ewropea tal-Viċinat fil-Belarus. Il-ftuħ ta’ delegazzjoni f’Minsk għandha tkompli tiffaċilita l-amministrazzjoni ta’ l-għajnuna tal-Komunità lill-Belarus permezz ta' l-istrumenti varji li qed jintużaw. Dan jippermetti lill-Kummissjoni li ssegwi iktar bir-reqqa r-reġistrazzjoni ta' proġetti u rekwiżiti proċedurali oħra kif xieraq, u li tistabbilixxi relazzjoni ta’ xogħol effettiva mal-parteċipanti għall-implimentazzjoni ta' proġetti varji fuq il-post. Il-ftuħ ta’ delegazzjoni għandu jkompli jgħin lill-Kummissjoni biex ikollha sehem iktar attiv fit-tqassim ta' l-informazzjoni mal-popolazzjoni tal-Belarus. 2.3. Riżorsi umani u tal-baġit Id-delegazzjoni fil-Belarus se tkun delegazzjoni reġjonali b’ Chargé d’affaires ad interim li jkollu pożizzjoni permanenti u li jkun trasferit min-netwerk tad-delegazzjonijiet. Iċ-Chargé d’affaires a.i. ikun jaħdem taħt l-awtorità tal-Kap tad-Delegazzjoni tal-Kummissjoni fl- Ukrajna. Ir-riżorsi umani u tal-baġit biex tinbeda din id-delegazzjoni se jkunu koperti mir-riżorsi li attwalment huma allokati lis-Servizz Estern, trasferiti minn delegazzjonijiet oħrajn. It-tabella ta’ l-organizzazzjoni tad-delegazzjoni se tinkludi Sezzjoni Operativa mibnija fuq l-Uffiċju Tekniku tat-TACIS li diġà jeżisti u li huwa bbażat f'Minsk u konness mad-delegazzjoni fl-Ukrajna flimkien ma’ Sezzjoni Amministrativa. Is-Sezzjoni tal-Finanzi u l-Kuntratti se jkollha l-bażi tagħha f'Kiev, mad-delegazzjoni reġjonali responsabbli. B’kollox, id-delegazzjoni se tkun tikkonsisti f’uffiċjal waħdieni (iċ- Chargé d' affaires a.i. ), żewġ aġenti kuntrattwali u seba’ aġenti lokali. 2.4. Konklużjoni Il-ftuħ ta’ delegazzjoni għandu jgħin lill-Kummissjoni biex issegwi s-sitwazzjoni politika fil-Belarus iktar mill-qrib. Għandu wkoll iwassal għajnuna finanzjarja ikbar mill-UE b’mod iktar effiċjenti u mmirat lejn l-oqsma li jagħtu sehem fit-trawwim tal-proċess demokratiku. Kunsiderazzjoni importanti oħra hi li tiżdied it-trasparenza ta’ l-għajnuna tal-Kummissjoni Ewropea, u li titjieb iċ-ċirkolazzjoni ta’ l-informazzjoni bejn il-popolazzjoni dwar il-benefiċċji li jistgħu jintlaħqu mill-ENP. DIKJARAZZJONI FINANZJARJA SIMPLIFIKATA Il-kamp(ijiet) politiku(politiċi): RELAZZJONIJIET ESTERNI Attività (jiet): Servizzi esterni | DENOMINAZZJONI TA’ L-AZZJONI: KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW - FTUħ TA’ DELEGAZZJONI FIL-BELARUS. | 1. IL- LINJA/LINJI TAL-BAĠIT + INTESTATURA/INTESTATURI XX.010102: Infieq fuq impjegati attivi ma’ delegazzjonijiet tal-Komunità XX.010202: Impjegati esterni mid-delegazzjonijiet tal-Komunità XX.010212: Infieq ta’ ġestjoni ieħor tad-delegazzjonijiet tal-Komunità XX.010302: Infieq għall-bini u affarijiet relatati mal-bini tad-delegazzjonijiet tal-Komunità 19.010407 : Għajnuna lill-pajjiżi msieħba fl-Ewropa tal-Lvant u l-Ażja Ċentrali — Infieq fuq ġestjoni amministrattiva. 2. FIGURI FINANZJARJI GLOBALI 2.1 Baġit totali ta’ l-azzjoni: 0,562 Miljuni ta’ EUR f’approprjazzjonijiet għall-impenji (CA) fl-2005, 0,525 Miljuni ta’ EUR fl-2006 u kull sena wara dik. Minn dawn l-ammonti, huwa maħsub li n-nefqa li għandha tiġi milħuqa sal-linja tal-baġit 19.010407 tkun ta’ 0,198 Miljuni ta’ EUR f’CA fl-2005, u ta’ 0,168 Miljuni ta’ EUR fl-2006 u kull sena wara dik. 2.2 Perijodu ta' l-applikazzjoni Il-ftuħ tad-delegazzjoni maħsub f’din il-komunikazzjoni għandu jibda mill-aktar fis possibbli u jkun tlesta waqt is-sena finanzjarja 2005. Id-delegazzjoni tkun tikkonsisti f’uffiċjal waħdieni, iċ- Chargé d' affaires a.i. , żewġ aġenti kuntrattwali u seba’ aġenti lokali. B’referenza għall-ftuħ tad-Delegazzjoni l-ġdida, m’hemm l-ebda data finali maħsuba għall-azzjoni. 2.3 Stima multi-annwali tan-nefqa globali a) Sintesi ta’ l-approprjazzjonijiet għall-impenji (CA) u l-approprjazzjonijiet ta’ ħlas (PA) – (kontribuzzjoni finanzjarja) Miljun ta’ EUR ( sa 3 postijiet deċimali ) Sena n | n + 1 | n + 2 | n + 3 | n + 4 | n + 5 u wara | Total | l-approprjazzjonijiet għall-impenji (CA) | 0,562 | 0,525 | 0,525 | 0,525 | 0,525 | 0,525 | 3,187 | l-approprjazzjonijiet ta’ ħlas (PA) | 0,562 | 0,525 | 0,525 | 0,525 | 0,525 | 0,525 | 3,187 | b) Għajnuna teknika u amministrattiva u nefqa ta’ appoġġ (NDA) CA | 0,000 | 0,000 | 0,000 | 0,000 | 0,000 | 0,000 | 0,000 | PA | 0,000 | 0,000 | 0,000 | 0,000 | 0,000 | 0,000 | 0,000 | Sotto-total a+b | CA | 0,562 | 0,525 | 0,525 | 0,525 | 0,525 | 0,525 | 3,187 | PA | 0,562 | 0,525 | 0,525 | 0,525 | 0,525 | 0,525 | 3,187 | 2.4 Kompatibilità ma’ l-ipprogrammar finanzjarju u l-perspettivi finanzjari Proposta kompatibbli ma’ l-ipprogrammar finanzjarju eżistenti. Il-proposta tkun tirrikjedi r-riprogrammar ta' l-intestatura rilevanti fil-perspettiva finanzjarja. Tinkludi, fejn ikun applikabbli, rikors għad-dispożizzjonijiet tal-ftehim interistituzzjonali. Tip ta' nfiq: dan jinvolvi d-definizzjoni tal-klassifikazzjoni ekonomika ta’ l-infieq billi jiddistingwi n-nefqa attwali min- nefqa kapitali. Din il-klassifikazzjoni tippermetti li ssir distinzjoni aħjar bejn il-kontabilità baġitarja u l-kontabilità ġenerali. In-nefqa attwali: relatata ma’ l-ispejjeż tas-sena finanzjarja. In-nefqa kapitali: relatata ma’ l-annotazzjonijiet tal-karta tal-bilanċ. Liema tip ta' attività hi mistennija tiffinanzja din in-nefqa? 3. KARATTERISTIċI TAL-BAġIT Tip ta' infieq: | Ġdid | Parteċipazzjoni ta’ l-EFTA | Parteċipazzjoni ta’ pajjiżi applikanti | Intestatura f’perspettiva finanzjarja | Mhux- Komp | NDA | IVA | LE | LE | N° 4 (19.010407) N° 5 (ex-titolu A6) | 4. BAŻI LEGALI Ir-Regolamenti tal-Persunal ta’ l-uffiċjali tal-Komunitajiet Ewropej, u b’mod partikolari l-Artikoli 27 sa 31, 33 u 65 (a) u l-annessi III, VII u X. Il-kundizzjonijiet ta’ impjieg ta’ ħaddiema oħra tal-Komunitajiet Ewropej. 5. DESKRIZZJONI U ĠUSTIFIKAZZJONI 5.1 Ħtieġa għall-intervent tal-Komunità [1] 5.1.1 Għanijiet Tinħass il-ħtieġa li tinfetaħ delegazzjoni fil-Belarus biex ittejjeb is-segwitu tas-sitwazzjoni politika fil-pajjiż; biex taċċerta għajnuna iktar effiċenti u mmirata direttament lejn il-proċess demokratiku, għas-soċjetà ċivili u għall-ħtiġijiet tal-popolazzjoni ; biex iżżid il-viżibilità ta' l-Unjoni Ewropea u tal-Kummissjoni fil-Belarus ; biex tiffaċilita t-tixrid ta’ informazzjoni dwar il-benefiċċji potenzjali tal-Politika Ewropea tal-Viċinat qalb il-popolazzjoni. 5.1.2 Dispożizzjonijiet marbuta ma’ l-evalwazzjoni ex-ante Il-ftuħ ta’ delegazzjonijiet ġodda jiġi deċiż fuq il-bażi tal-ħtiġijiet f’termini ta’ evoluzzjoni tar-relazzjonijiet ekonomiċi u politiċi tal-Komunità mal-pajjiżi kkonċernati u b’kooperazzjoni mill-qrib mas-servizzi kollha u mad-Direttorati Ġenerali l-oħra kkonċernati. 5.1.3 Dispożizzjonijiet marbuta ma’ l-evalwazzjoni a posteriori Id-delegazzjoni kkonċernata tkun parti minn “netwerk” tad-delegazzjonijiet tal-Kummissjoni u b’hekk tkun suġġetta għall-kontrolli fil-qafas taż-żjarat ta' l-Ispezzjoni tad-Delegazzjonijiet u tal-Unit tal-Kontroll Intern tas-Servizz Estern. 5.2 Azzjonijiet maħsuba u metodi ta’ intervent baġitarju Tirrigwarda n-nefqa amministrativa marbuta mal-ftuħ ta’ delegazzjoni ġdida. In-nefqa addizzjonali għas-snin finanzjarji 2005 u 2006 tkun iffinanzjata mill- approprjazzjonijiet eżistenti billi tiffranka l-flus minn infiq ieħor. Dawn l-azzjonijiet iwasslu għal titjib fir-relazzjonijiet politiċi u ekonomiċi mal-pajjiż ikkonċernat u jippermettu lill-Kummissjoni biex ittejjeb il-mod li bih tmexxi l-attivitajiet tagħha f’dan il-pajjiż. 5.3 Modalitajiet ta’ Implimentazzjoni Għan-nefqa amministrattiva tad-delegazzjonijiet, din tkun ikkontrollata b'mod ċentralizzat dirett mill-Kummissjoni, permezz ta' persunal statutorju u estern (lokali). [1] Għal iktar informazzjoni, ara d-dokument gwida separat.